b'\n_START_ARTICLE_\nH0-mittakaava\n_START_PARAGRAPH_\nH0-mittakaava tai H0 (lausutaan hoo nolla) on pienoismallien yhteydess\xc3\xa4 yleisesti k\xc3\xa4ytetty ilmaisu mittakaavasta 1:87 (yhden suhde kahdeksaankymmeneen seitsem\xc3\xa4\xc3\xa4n). T\xc3\xa4m\xc3\xa4 tarkoittaa sit\xc3\xa4, ett\xc3\xa4 yksi millimetri pienoismallissa vastaa oikeassa koossa 87 millimetri\xc3\xa4. H0 on yleinen erityisesti pienoisrautatievalmistajien keskuudessa; H0 on yleisin pienoisrautatiemittakaava. Pienoisrautatiess\xc3\xa4 H0:n raideleveys on 16,5 millimetri\xc3\xa4.'